KS Daily View 20 ธ.ค. 2022
20 ธันวาคม 2565

KS Daily View 20.12.2022 > วันนี้ติดตามที่ประชุม ครม. คาดออกมาตรการกระตุ้นการบริโภค 2023 SET คาดแกว่งตัว 1610-1630 จุด หุ้นแนะนำวันนี้ BGRIM
สรุปตลาดหุ้นเมื่อวาน
ต่างประเทศ :  ดัชนี Dow Jones -0.49%DoD, S&P500 -0.9%, NASDAQ -1.49% โดย Sector ในดัชนี S&P500 ปรับลงเกือบทุก Sector หลักๆ คือ กลุ่ม Communication Services -2.19% Consumer Discretionary -1.66%, IT -1.42% ฯลฯ (เรามองหุ้นไทยในกลุ่ม Growth กลุ่ม Tech Consult กลุ่มอิเล็กทรอนิกส์ คาดได้ Sentiment ลบตามฝั่งสหรัฐ)
ในประเทศ : โดย SET Index เมื่อวานปิด 1618.20 จุด(-0.05%DoD) โดยหุ้นที่ปรับลงหลักๆ นำโดย STARK-8.1%, PTTEP -3.77%, ITC-3.23%, ESSO-1.85% ส่วนหุ้นที่ปรับขึ้นแรง JTS +21.6% DTAC+4.1%, CRC+2.8%ฯลฯ
แนวโน้มตลาดหุ้นไทยในช่วงที่เหลือของสัปดาห์  : KS ยังคงคาด SET Index แกว่งตัวในกรอบ 1604 -1650 จุด ประเมินจากปัจจัยแวดล้อม เชื่อว่าไม่มีปัจจัยที่จะกดดัน หรือหนุนตลาดหุ้นไทยอย่างมีนัยยะ และมูลค่าการซื้อ-ขายคาดจะเบาบางลงเนื่องจากใกล้เข้าสู่เทศกาลเฉลิมฉลองสิ้นปี โดยตลาดน่าจะเลือกโฟกัสและเก็งกำไรหุ้นเฉพาะตัวมากกว่า  ประเมินอาจจะเห็นการ Rotation สัปเปลี่ยนกลุ่มเล่นระยะสั้น โดยเฉพาะหุ้นกลุ่มที่มีประเด็นบวก
ประเด็นที่ต้องติดตาม :
1.) ติดตามมาตรการของขวัญปีใหม่ของรัฐบาลที่จะเข้า ครม. ในวันนี้  ได้แก่ มาตรการช้อปดีมีคืน โดยจะมีผลระหว่างวันที่ 1 ม.ค.-15 ก.พ. 2566 รวม 46 วันเพิ่มวงเงินลดหย่อนภาษีได้สูงสุดไม่เกิน 40,000 บาท จากปีก่อน ได้สูงสุด 30,000 บาท คาดมีโอกาสสูงที่จะออกมาหลังจากเลื่อนไปในช่วงก่อนหน้า มองเป็นบวกกับกลุ่มบัตรเครดิต อาทิ AEONTS  และค้าปลีก  CRC, BJC, HMPRO หลังจากเมื่อวานราคาหุ้นหลายบริษัทปรับขึ้นมาก่อน
2.) ติดตามรายงานตัวเลขส่งออก และนำเข้าของไทยเดือน พ.ย. คาด -5% YoY และ +0.6% MoM ตัวเลขดุลการค้าของไทยคาด -US$0.1bn เราแนะนำให้ดูรายละเอียดไส้ในการเติบโตรายสินค้าและการเติบโตรายประเทศ  โดยหุ้นกลุ่มส่งออกโดยปกติงวด 4Q22 เป็นช่วง Low season ของฤดูกาลส่งออก คาดในรอบนี้หากตัวเลขออกมาดีกว่าคาด ประเมินอาจจะไม่ได้บวกต่อการเก็งกำไรหุ้นส่งออกมาก
3.) ติดตามตัวเลข PCE Price index ของสหรัฐฯ เดือน พ.ย. คาด +0.2% MoM และ +5.5%YoY, ตัวเลข Core PCE Price indexสหรัฐฯ เดือน พ.ย. คาด +0.2% MoM และ +4.6% YoY เราและตลาดคาดว่า PCE สหรัฐได้ผ่านจุด Peak ไปแล้ว ซึ่งจะสอดคล้องกับตัวเลขเงินเฟ้อที่ออกมา หากออกมาต่ำคาดมองเป็นบวกต่อสินทรัพย์เสี่ยง
4.) ติดตามรัฐบาลญี่ปุ่นเตรียมหารือกับธนาคารกลางญี่ปุ่น (BOJ) เพื่อปรับเป้าหมายอัตราเงินเฟ้อที่ระดับ 2% เพื่อให้มีความยืดหยุ่นมากขึ้น หลังจากกำหนดที่ระดับ 2% เป็นเวลานานเกือบ 10 ปี หากปรับขึ้นมองอาจจะทำให้เงินเย็นแข็งค่า และอีกฝั่งคาดอาจจะเป็น trend ในการปรับเป้าหมายเงินเฟ้อของธนาคารกลางอื่นๆตาม
Theme หุ้นแนะนำช่วงนี้ :
ยังคงมุมมองเดิมคือแนะนำ
1.) กลุ่ม Defensive คาดเป็นกลุ่ม Outperform ช่วงที่ตลาดกังวลเศรษฐกิจโลกจะเข้าสู่ Recession  อิงจากเมื่อวาน KBANK แถลง Outlook เศรษฐกิจโลกปี 2023 จะชะลอลงอย่างมีนัยยะ โดยเฉพาะสหรัฐและยุโรปมีแนวโน้มที่จะไม่โต  ส่วนไทยคาดเศรษฐกิจจะโต 3.2%YoY  ลดลงจากเดิมคาด 3.7% หลักๆมาจากการปรับลดตัวเลขส่งออกเป็น -1.5%YoY จากเดิมคาด 2.65%   โดยรวมเรากลุ่มโรงไฟฟ้า   คือ BGRIM คาดได้กระแสบวกจากการขึ้นค่า Ft
2.) กลุ่มอาหารสัตว์ แนะนำ ITC, AAI
3.) หุ้นลิ้งจีนเปิดประเทศ และคาดหวังมาตรการกระตุ้นเศรษฐกิจจีน โดยรัฐบาลตั้งเป้า GDP ปี 2023 โต 5% อาทิ SNNP, MINT, PSL
ประเมินตลาดหุ้นไทยวันนี้คาดกรอบ 1610-1630 จุด หุ้นแนะนำ BGRIM
Top pick :  BGRIM(ราคาพื้นฐาน 61.25 บาท)
1.) กกพ. ประกาศ Ft งวดเดือน ม.ค.-เม.ย.66 ค่า Ft ขยับขึ้นไปที่ 190.44 สตางค์/หน่วย  ทำให้ค่าไฟฟ้าเฉลี่ยอยู่ที่ 5.69 บาทต่อหน่วย (สูงกว่าสมมติฐานของ KS ที่คาดทั้งปี 2023 ที่  5.2 บาท) หรือ Upside ราว 50 สตางค์  เรามองบวกต่อ BGRIM: Ft เพิ่มขึ้น 1 สตางค์ earnings เพิ่มขึ้น 25ลบ./ปี
2.) ราคา Gas pool price แนวโน้มแกว่งตัวลง  และค่าเงินบาทที่แนวโน้มแข็งค่าๆ ล่าสุดบาทลงมาแตะ 34.8 บาท แข็งค่าเทียบกับปลาย 3Q22 อยู่ที่ 38.0 บาท โดยๆเงินบาทที่แข็งค่าขึ้นทุกๆ 1 บาท/ดอลลาร์คาดจะเพิ่ม upside บวกต่อประมาณการกำไรสุทธิ 2566 ของ BGRIM ที่ 9.9% 
รายงานตัวเลขเศรษฐกิจ
วันอังคาร ติดตามการประชุม BOJ คาดคงดอกเบี้ยนโยบายที่ -0.1% ตัวเลขดัชนี PPI เดือน พ.ย. ของเยอรมัน คาด -2.2% MoM และ +30.6% YoY ตัวเลข Building Permits ของสหรัฐฯ เดือน พ.ย. คาด 1.48 ล้านยูนิต (-1.8% MoM) ตัวเลข Housing Starts ของสหรัฐฯ เดือน พ.ย. คาด 1.4 ล้านยูนิต (-1.5% MoM)
วันพุธ ติดตามตัวเลขยอดขายรถยนต์ และยอดส่งออกรถยนต์ของไทย ตัวเลข GfK Consumer confidence ของเยอรมันเดือน พ.ย. คาด -38 จุด (ฟื้นตัวขึ้นต่อเนื่องจากเดือนก่อนหน้าที่ -40.2 จุด) ตัวเลข CB Consumer confidence ของสหรัฐฯ เดือน พ.ย. คาด 101 จุด (+0.8% MoM) ตัวเลข Existing Home Sales ของสหรัฐฯ เดือน พ.ย. คาด 4.2 ล้านยูนิต (-5.2% MoM) และตัวเลข stock นำ้มันดิบของสหรัฐฯ รายสัปดาห์
วันพฤหัสฯติดตามตัวเลขส่งออก และนำเข้าของไทยเดือน พ.ย. คาด -5% YoY และ +0.6% MoM ตัวเลขดุลการค้าของไทยคาด -US$0.1bn ตัวเลข Initial Jobless Claim ของสหรัฐฯ รายสัปดาห์คาด +225K (vs. +211K สัปดาห์ก่อนหน้า)
วันศุกร์ ติดตามตัวเลขเงินเฟ้อญี่ปุ่นเดือน พ.ย. คาด +3.9% YoY (สูงขึ้นจาก 3.7% YoY เดือนก่อนหน้า) ตัวเลข US Personal Income เดือน พ.ย. คาด +0.3% MoM ตัวเลข US Personal Spending เดือน พ.ย. คาด +0.2% MoM ตัวเลข Durable Goods order ของสหรัฐฯ เดือน พ.ย. คาด -0.8% MoM ตัวเลข PCE Price index ของสหรัฐฯ เดือน พ.ย. คาด +0.2% MoM และ +5.5% YoY ตัวเลข Core PCE Price index ของสหรัฐฯ เดือน พ.ย. คาด +0.2% MoM และ +4.6% YoY ตัวเลข New Home Sales ของสหรัฐฯ เดือน พ.ย. คาด 0.61 ล้านยูนิต (-5% MoM) และตัวเลข Michigan Consumer sentiment ของสหรัฐฯ เดือน พ.ย. คาด 59.1 จุด (+4% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY